

«Քայլ առ քայլ» բարեգործական հիմնադրամ

«Նախադպրոցական հաստատության մանկավարժական աշխատողների մասնագիտական կարողությունների և հմտությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝ <<Բարոյական դատիարակությունը որպես սանի արժեքային համակարգի ձևավորման միջոց մանկապարտեզի ավագ խմբում :>>**

**Դաստիարակ՝ Լուսինե Հովհաննիսյան**

**Մանկապարտեզ՝ « Մեծամորի թիվ 2 մանկապարտեզ » ՀՈԱԿ**

**2022թ.**

**ԲՈՎԱՆԴԱԿՈՒԹՅՈՒՆ**

Ներածություն………………………………………………………………………. 3

1. Մանկապարտեզի ավագ խմբի բարոյական…………………………………… 4

 դաստիարակության նպատակն ու խնդիրները

* 1. Մանկապարտեզում բարոյական դաստիարակության……………………….. 6

մեթոդներն ու պանկավարժական պայմանները

* 1. Վարքի մշակումը՝ որպես բարոյական կատեգորիա…………………………...8
	2. Ծնողների և մանկավարժի համագործակցության կարևորությունը

բարոյական դաստիարակության գործում……………………………………… 9

Պարապմունքի պլանավորում…………………………………………………….10

Եզրակացություն…………………………………………………………………….12

Գրականության ցանկ……………………………………………………………….13

**ՆԵՐԱԾՈՒԹՅՈՒՆ**

* Բարոյականությունը տալիս է վարքի ընդհանուր սկզբունքներ՝ անտեսելով կոնկրետ հանագամանքներ:

Պիեռ Բեյլ

* Բարոյականությունը հիմնված է մարդկային ոգու ինքնավստահության վրա…

Կարլ Մարքս

* Բարոյականությունը միայն մտքի և սրտի հիգիենան է:

Ռոման Ռոլան

* Բարոյականությունը դատարկ գիտություն կլիներ, եթե այն չկարողանա մարդուն ցույց տալ, որ նրա ամենամեծ հետաքրքրությունը առաքինի լինելն է:

Փոլ Հոլբախ

Նախադպրոցական տարիքի երեխան նման է ամբողջական մի զգայարանի, ընկալում և զգում է ամեն մանրուք, միշտ պատրաստ է արձագանքելու և հուզականությամբ մասնակցելու շրջապատում տեղի ունեցող իրադարձություններին: Երեխան շրջապատող աշխարհը ընկալում է տպավորությունների և կերպարների միջոցով, որոնք խորը հետք է թողնում երեխայի կյանքում և երբեք չեն մոռացվում, ուստի շատ կաևոր է հենց նախադպրոցական տարիքից նպաստել երեխայի բարոյական դաստիարակությանը: Երեխայի բարոյական զարգացումը շարունակվում է նրա ամբողջ կյանքում:

Նպատակը՝ Բարոյական դաստիարակության նպատակը անձի բարոյական զարգացումն ու ձևավորումն է: Ուստի հմուտ մանկավարժը պետք է բարոյական դաստիարակության ուղիներ որոնի, սաների մեջ ձևավորի բարոյական հասկացությունները ճիշտ ըմբռնելու կարողություններ: Երեխայի մեջ զարգացնի մարդասիրություն, ազնվություն, աշխատասիրություն, կարգապաություն, պպատասխանատվության զգացում, սեփական արժանապատվության զգացմունք: Բարոյականությունը ճիշտ և սխալ՝ մտադրությունների, մտքերի, գործողությունների և պահվածքի միջև տարբերությունը տեսնելու կարողություն: Սա բարոյական դաստիարակության ամբողջ գործընթացի հիմնական նպատակն է, որը երեխան սովորում է մանկությունից:

**ՏԵՍԱԿԱՆ ՄԱՍ**

Տեսաբաններ՝

* Մարդուն ստեղծում է բնությունը, սակայն կառուցում և զարգացնում է հասարակությունը:

Վ.Գ.Բելինսկին

* Բարոյականությունը շատերի համար դա սեփական արդարությունն ապահովելու համակարգ է:

Ռոբերտ Մոուլիլ

* Եթե երեխան ապրում է համերաշխ մթնոլորտում և իրեն պիտանի է զգում, նա սովորում է սեր գտնել այս աշխարհում:

Մարիա Մոնտեսորի

* Եթե երեխայի հետ ազնիվ են, նա սովորում է արդար լինել:

Մարիա Մոնտեսորի

* Երեխաներին սովորեցնել ճիշտ ու սխալ մտադրությունների, մտքերի, գործողությունների և պպահվածքի միջև տարբերությունը տեսնելու ունակությունը:
	1. **ՄԱՆԿԱՊԱՐՏԵԶԻ ԱՎԱԳ ԽՄԲԻ ԲԱՐՈՅԱԿԱՆ ԴԱՍՏԻԱՐԱԿՈՒԹՅԱՆ ՆՊԱՏԱԿՆ ՈՒ ԽՆԴԻՐՆԵՐԸ:**

Բարոյականությունը հասարակական գիտակցության ձև է, որը փոխանցվում և գնահատվում է հասարակության կողմից: Բարոյականության հիմնական չափանիշը բարոյական վարքագիծն է, որը դրսևորվում է հասարակական հարաբերություններում և բնութագրվում է հետևյալ համամարդկային արժեքներով:

* բարիությամբ՝ մարդասիրական վարքագծով, բարյացակամ վերաբերմունքով արտաքին աշխարհի հանդեպ:
* արդարամտությամբ՝ վարքագծին բնորոշ է սեփական և դիմացինի գործողությունների ճշմարիտ և օբյեկտիվ գնահատումը:
* գեղեցկությամբ՝ գեղեցիկի սկզբունքներին համապատասխանող վարքագիծ, գեղեցիկը տգեղից տարանջատելու կարողությամբ:
* հանդուրժողականությամբ՝ ներողամիտ վարքագծով, սխալվելու հնարավորության ընդունմամբ:

Բարոյականությունը բարոյական վարքն, նորմերի և կանոնների գիտակցման աստիճան է: Աշխարհի կարևորագույն բաղկացուցիչն էՙԵս՚-կառույցը:

Բարոյական դաստիարակության արդյունավետությունը պայմանավորված է սոցիալական օղակների դաստիարակչական ներուժով, դաստիրակող մեծահասակների մանկավարժական վարպետությամբ:

Բարոյական դաստիարակությունը երեխային համամարդկային և սոցիալական արժեքներին հաղորդակից դարձնելու նպատակաուղղված գործընթաց է: Այն կազմակերպվում է մեծահասակների կողմից: Նախադպրոցական տարիքում երեխան չափազանց զգայուն է ցանկացած ներգործության նկատմամբ, նա սպունգի նման կլանում է սոցիալական միջավայրի ներգործությունը և ընդօրինակելով մեծահասակներին, փորձում է համապատասխանել մարդկային կենսակերպին բնորոշ չափանիշներին, դրսևորումներին: Երեխան ձեռք է բերում որոշակի վերաբերմունք շրջապատող աշխարհի և սեփական ՙԵս՚-ի նկատմամբ: Մանկավարժը բարոյական դաստիարակության ընթացքում հանդես է գալիս ՙսոցիալական ուղեկցողի՚ դերում: Բարոյական դաստիարակության հիմքում ընկած է մեխանիզմ, թե ինչպե՞ս է այն ձևավորել, ի՞նչ մեխանիզմով, ի՞նչ շեշտադրումով: բարոյական պատկերացումները օգնում են երեխային հասկանալու դրանց անհրաժեշտությունը, դրական կողմերը, առավելությունները, սեփական գործողությունների ինքնագնահատումն ու իմաստավորումը: Հաջորդիվ երեխան դիմում է մտածված արարքների և դրսևորում է գիտակցված վարքագիծ: Այս մեխանիզմը բավականին արդյունավետ է և կարելի է եզրակացնել, որ այն կարող է համարվել բարոյական դաստիարակության հիմնական ուղի:

 Բարոյական դաստիարակության մեխանիզմը՝ գիտելիք և պատկերացումներ, դրդապատճառներ, վերաբերմունք և զգացմունք, արարքներ և վարքագիծ, որը հավասար է բարոյական որակ: Այս շղթան չի կարելի փոփոխել:

 Բարոյական որակի ձևավորման արդյունքում երեխան ձեռք է բերում երեք կաևորորագույն հատկանիշներ՝ բորոյական գիտակցություն, բարոյական վերաբերմունք արտաքին աշխարհին, բորայական վարքագիծ:

* 1. **ՄԱՆԿԱՊԱՐՏԵԶԻ ԱՎԱԳ ԽՄԲԻ ԵՐԵԽԱՆԵՐԻ ԲԱՐՈՅԱԿԱՆ ԴԱՍՏԻԱՐԱԿՈՒԹՅԱՆ ՄԵԹՈԴՆԵՐՆ ՈՒ ՄԱՆԿԱՎԱՐԺԱԿԱՆ ՊԱՅՄԱՆՆԵՐԸ:**

Բարոյական դաստիարակության մեթոդները դասակարգվում են խնդիրներին համապատասխան: Ժամանակակից մանկավարժությունը առաջնորդվում է Վ.Լ.Լիգինովայի և Պ.Գ.Սամորուկովայի բարոյական խնդիրների տարբերակով, բայց մեթոդների սկզբունքը նույնն է:

Մեթոդները բաժանվում են երեք խմբի:

* բարոյական գիտակցության ձևավորման մեթոդիկա, որի մեջ մտնում են բացատրության, խնդրանքի, համոզման, ներշնչանքի, զրույցի, դիտարկումների մեթոդները:
* բարոյական վարքագծի ձևավորման մեթոդախումբ, որին դասվում են օրինակի, վարժությունների, երեխայի գործողությունների, ղեկավարման, հանձնարարությունների, պահանջների, սահմանման մեթոդները:
* բարոյական զգացմունքների և հարաբերությունների ձևավորման մեթոդախումբ, որն իր մեջ ներառում է խրախուսման, գովերգման, պարգևատրման, բարոյական արարքների վերլուծության, մրցակցության և այլ մեթոդներ:

 Բարոյական դաստիարակության պայմաններ բխում են երեխայի պահանջներից, որը պայմանավորված է նրանց փոխհարաբերություններից, նպատակաուղղվածությունից և բնույթից: Երեխաների փոխհարաբերությունները ձևավորվում և դրսևորվում են հասակակիցների միջավայրում: Կոլեկտիվում յուրաքանչյուր երեխա ներգրավվում է համատեղ գործունեության մեջ, որի ընթացքում ձևավորվում է երեխայի անձնավորթյունը:

Վ.Գ.Բելիսնսկին նշում էր , որ ՙՄարդուն ստեղծում է բնությունը, սակայն կառավարում և զարգացնում էհասրակությունը՚: Ցանկացած մարդ կախված է հասարակական կարծիքից: երեխայի տեղն ու դերը, ներդաշնակությունն ու հանգստությունը պայմանավորված է հասակակիցների տրված գնահատականներով: Երբեմն երեխան հրաժարվու է այն միջավայրից, որտեղ գնահատականները չեն համընկնում սեփական գնահատման հետ: Ռ.Բ.Ստերկինան և Տ.Տ.Րեպինան փաստում են, որ ավագ նախադպրոցական տարիքի երեխաների սոցիալական խումբն իրենցի ներկայացնում է բարդ սոցիալական համակարգ, ու գործում է հզոր կոլեկտիվ կարծիք, խմբային արժեքներ. երեխաների հաղորդակցման կարողություններն ու փոխհարաբերությունները կայուն են ու բարձր մակարդակի:

 Կոլեկտիվում երեխաների փոխահարաբերություններն կարգավորվում են նաև բարոյական նորմերով և կանոններով: Բարոյական նորմերի կանոնները օգնում են երեխային ինքնահաստատվելու հասակակիցների մկիջավայրում: Մի շարք մանկավարժության հոգեբանության ներկայացուցիչներ՝ Վ.Գ.Նեզանաի, Վ.Ի.Մուխինայի, Ս.Գ.Յակոբսոնի հետազոտությունները ապացուցում են, որ ավագ նախադպրոցական տաիքի երեխան ընդունակ է յուրացնելու վարքի և փոխհարաբերությունների ոչ միայն կանոնները այլևս ընդհանուր նորմերը:

**1.3. ՎԱՐՔԻ ՄՇԱԿՈՒՄԸ ՈՐՊԵՍ ԲԱՐՈՅԱԿԱՆ ԿԱՏԵԳՈՐԻԱ**

Այսօր շատերը այն կարծիքին են, որ մեր ազգի բարոյական վերածնունդը պետք է տեղի ունենա երեխայի կողմից՝ համընդհանուր մարդակային արժեքների, երեխաների ընդհանուր մշակույթի, մասնավորապես վարքի մշակույթի դաստիարակության միջոցով: Մեր հասրակությունն այսօր ունի ընդհանուր դաստիարակության, առօրյա կյանքում մարդկանց գնահատելու, հարգելու, միմյանց պահպանելու պատասխանատվության խիստ պակաս:

 Մանկավարժը իր ուշադրությունը պետք է կենտրոնացնի և նպատակ դնի, թե ինչպես մարմնավորի հասրակության և անձի բորայական արժեքները, խիստ կարևոր է յուրաքանչյուր երեխայի առօրյան կազմակերպել այնպես, որ երեխայի մեջ ձևավորվի ոչ թե ինքնանպատակ, այլ յուրաքանչյուրի ՙԵս՚ կերպարը լավագույնը իրացնելու հմտություններ: Այսօրվա ավագ նախադպրոցականի սանը պետք է կարողանա դրսևորել համապատասխանորեն գործելու պատրաստակամություն, բարոյականության օրինակներին իր վարքով նմանվելու պահանջմունք: Այսինքն ձևավորվի վարքի մշակույթ: Վարկի մշակման հիմքում ընկած է երեխայի կրթվածությունը հոգևոր էությունը, այն որակները, որոնց շնորհիվ նա զբաղվում է կենսական դիրքորոշում՝ հասրակության և իր իսկ բնության նկատմամբ: Դաստիարակության մեջ ամենագլխավոր ձեռքբերումն այն է, երբ երեխայի քաղաքավարության ցանկացած դրսևորում բխում է իրական ապրումներից, ձևավորված բարի զգացմունքներից, և դա երեխայի համար գիտակցված ներքին պահանջմունք է:

Մանկապարտեզում անցկացրած յուրաքանչյուր րոպեն պետք է ձևավորի և զարգացնի սաների միտքը, անձը հարստացնի նրանց բարոյական փորձը, հղկի զգայական աշխարհը:

Այսպիսով՝ երեխաների միջավայրում բարոյավարվելակարգային նպաստավոր մթնոլորտը պետք է համապատասխանի հասակակիցների և մեծահասակների միջև փոխհարաբերությունների բնության հանդեպ վերաբերմունքի, սեփական ժողովրդի մշակույթի ժառանգությանը, ինչպես նաև ժամանակակից հասարակության պահանջներին:

**1.4. ԾՆՈՂՆԵՐԻ և ՄԱՆԿԱՎԱՐԺԻ ՀԱՄԱԳՈՐԾԱԿՑՈՒԹՅԱՆ ԿԱՐևՈՐՈՒԹՅՈՒՆԸ ԲԱՐՈՅԱԿԱՆ ԴԱՍՏԻՐԱԿՈՒԹՅԱՆ ԳՈՐԾՈՒՄ:**

Մանկավարը երեխաների միջավայրում էկոկուլտուրայի կրողն է: Երեխաների բորայական դաստիարակությունը ավելի արդյունավետ կնդանա, եթե ծնողները հանդես գան որպես դաստիարակի ակտիվ օգնականներ ու համախոհներ:

Ընտանիքը՝ որպես անձի անհատականության ձևավորման միջավայր, երեխայի էկոաշխարհհայացքի հիմքն է: Եթե երեխան մանկապարտեզում ստանում է դաստիարակություն, իսկ ծնողի հետ դրսևորում է այլ վարքագիծ, նշանակում է, որ էկոդաստիարակությունը արդյունավետ չէ. Այն կարող է բացասաբար ազդել երեխայի գործողությունների դրդապատճառների վրա առաջացնել հոգեբանական անհարմարավետություն: Դրա համար պետք է տեղեկանալ ընտանիքի հոգեբանական վիճակին: Ծնողների հետ համագործակցելիս կարևոր է խուսափել խրատներից, նարնց ուշադրությունը սևեռել կորևոր խնդիրների լուծման և գտնել ընդհանուր ճիշտ պատասխաններ:

**Պարապունքի պլանավորում**

**Խումբ**՝ ավագ, տևողությունը 25-30 րոպե

**Պարապմունք**՝ Խ.Զ.

**Թեմա**՝ ընկերասիրություն, ՙՎատ ընկեր՚ Խ.Ա.

**Նպատակ**՝ ձևավորել ընկերական փոխհարաբերություններ միմյանց սատար կանգնելու ձգտում և հարգելու սովորություն: Սովորեցնել դիմացինին, հասկանալու, նրա վիճակի մեջ մտնելու սխալ արարքի համար զղճալու ունակություններ:

**Խնդիրներ**՝ բացատրել երեխաներին, որ լավ ընկերությունը ձևավորվում է վստահության, օգնության, անկեղծության, նվիրվածության գործոնի վրա: Առաջացնել փոխօգնության ցանկություն:

**Վերջնարդյունք**՝ հասակակիցների հետ հարաբերություններում հետևի վարքի, խոսքի, բարեկիրթ կանոններին:

Բանակցի հասակակիցների հետ, գնահատի նրանց արժեքները:

Ինչպես նաև գնահատի ճիշտ իր և ընկերոջ արարքները: Առաջացնել փոխօգնության ցանկություն:

**Կապը ն/դ չափորոշչի հետ-Հ Ս Ա (ա,գ,է)**

(ա)-սանն արտահայտում է իր հույզերն ու զգացմունքները բառերով և հաղորդակցման ոչ բառային ձևերով:

(գ)-հասկանում և ընդունում է ընկերների հույզերն ու զացմունքները ցանկություները և նախասիրությունները:

(է)-ընկերների հետ հարաբերություններում դրսևորում է բարոյակամային հատկություններ և ինքնագնահատման տարրական հմտություններ:

Կարողունակություն՝ երեխաները ընկալում են հեքիաթի բովանդակությունը և մտքերը վերարտադրում են ամբողջական նախադասություններով:

**Պարապմունքի ընթացք՝ խթանում**

Ոտանավորի ընթերցում՝ Նրանք կյանքում զուր չեն ծնվում,

Նրանք միշտ են բարի լինում,

Ու թե կյնքում տխուր ես լինում,

Նա է կողքիդ միայն լինում,

Նա է կյանքդ լուսավորում:

 Ես լավ ընկեր արդեն ունեմ,

Նրան ես միշտ կվստահեմ,

Եվ թե կյանքում հեռու լինեմ,

Նրան կողքիս միշտ կտեսնեմ:

**Պարապմունքի ընթացք՝ իմաստի ընկալում**

Ընթերցել հեքիաթի առաջին հատվածը, արցնել ի՞նչի մասին է հեքիաթը, քննարկումը անցկացնել խոսող փայտիկի մոթոդով, որպեսզի բոլորը մասնակցեն քննարկմանը և արտաայտեն իրենց կարծիքը: Ընթերցել հեքիաթը հատվածներով, լսել բոլորին:

**Պարապմունքի ընթացք՝ կշռադատում**

Հեքիաթի ավարտից հետո բաց հարցերի միջոցով ամփոփել հեքիաթը: Ու՞մ մասին էր հեքիաթը, ո՞վքեր էին հերոսները, ի՞նչպես կվարվեիք դուք...:

**Ֆիզկուլտդադար**՝

Կանգնել դեմ դիմաց, զույգերով՝ միմյանց ձեռքից բռնած: Կատարել տեքստին համապատասխան շարժումներ:

Ա՛յ ճոճանա՛կ, ճոճանա՛կ,

Գնա՜, արի՜ շարունակ,

Իջի՜ր ներքև, ելի՜ր վար,

 Մեզ էլ քեզ հետ տա՜ր ու բե՜ր:

Առաջարկել երեխաներին իրենց ցանկությամբ նկարել կամ ծեփել իրենց նախընտրած կերպարը և հիմնավորել օգտագործելով նկարագրական բառեր (խիզախ, ընկերասեր, վախկոտ, համարձակ):

**Ուսումնական նյութեր՝** նկարազարդ պատկերներով գիրք, պլաստիլին (տակդիր, լաթ, կերտաձող), ալբոմ, գունավոր մատիտներ:

**ԵԶՐԱԿԱՑՈՒԹՅՈՒՆ**

Այսպիսով հետազոտական աշխատանքների արյունքում հանգեցի այն եզրակացության, որ բարոյական զարգացումը կարևոր գործընթաց է, որը պետք է ձևավորվի վաղ մանկությունից: Վաղ տարիքից է ձևավորվում երեխայի մոտ դրական բնավորության գծեր՝ կարեկցանք, հարգանք, բարություն, խոնարհություն և օգնում է երեխային տարբերակել ճիշտը սխալից: Որքան շուտ և ճիշտ սկսել երեխայի մեջ արժեքներ սերմանել, այնքան արմատները խորը հիմք կունենան:

Երեխաները դաստիարակվում են ոչ միայն բառերով և խրատներով այլ նախևառաջ մանկավարժների և ծնողների օրինակով: Ուստի մանկապարտեզը և ընտանիքը հանդիսանում են առաջին ամենակարևոր օղակները երեխայի բարոյական դաստիարակության գործընթացում:

:

**ԳՐԱԿԱՆՈՒԹՅԱՆ ՑԱՆԿ**

1. Նախադպրոացկան մանկավարժություն 2008թ. Ս.Ա.Մարության, Ա.Մ. Դալլաքյան....................................................................................էջ161
2. Պոնոմարենկո Ի.Ռ., Ասմարյան Ք.Ժ., Խուգեյան Ա.Վ...................էջ 383
3. Ի. Բոժովիչ, Մ. Պռոսվիշենիե 1975թ.............................................էջ51
4. ԿԳՆ Կրթության Ազգային Ինստիտու Նախաշավիղ 4. 2014թ..................................................................էջ44
5. ԿԳՆ Կրթության Ազգային Ինստիտու Նախաշավիղ 5. 2014թ..................................................................էջ41